1.pielikums

 Protokolam Nr.66

22.11.2019.

AS “Publisko aktīvu pārvaldītājs Possessor”

Iepirkuma komisijas

2019.gada 22.novembra sēdē sniegtās atbildes

uz uzdotajiem jautājumiem

par Aptauju

"Nekustamo īpašumu apdrošināšana (PA/2019/58)"

######  **Par AS “Publisko aktīvu pārvaldītājs Possessor” (turpmāk – Possessor) 2019.gada 19.novembrī izsludināto Aptauju "**Nekustamo īpašumu apdrošināšana (PA/2019/58)**" ir iesniegti šādi jautājumi:**

###### **20.11.2019.**

**1) Jautājums:** Lūgums iesniegt informāciju par apdrošināmo objektu celtniecības/rekonstrukcijas gadu un ēku kapitālajiem remontiem, ja tādi bijuši.

**Atbilde:** Apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ieva.Berzina@possessor.gov.lv vai Eva.Jonase@possessor.gov.lv.

**2) Jautājums:** Lūgums iesniegt informāciju par apdrošināmo objektu ēku kopējām platībām.

**Atbilde:** Apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ieva.Berzina@possessor.gov.lv vai Eva.Jonase@possessor.gov.lv.

###### **20.11.2019.**

**3) Jautājums:** Vai ēkas ir aprīkotas ar pretielaušanās un ugunsdrošības signalizācijām, ar pieslēgumu licencētai apsardzes firmai?

**Atbilde:** Tehniskā apsardze ar pieslēgumu apsardzes dienestam tiek nodrošināta objektā Jāņavārtu 3 (bij. Rencēnu ielā 5), Rīgā. Possessor rīcībā nav informācijas par tiem nekustamajiem īpašumiem, par kuriem ir noslēgti nomaksas pirkuma līgumi vai nomas līgumi.

###### **20.11.2019.**

**4) Jautājums:** Lūgums sniegt informāciju, kā noteikta apdrošinājuma summa ēkām?

**Atbilde:** Norādītās apdrošinājuma summas ir aprēķinātas vadoties pēc nekustamā īpašuma tirgus (parastās) vērtības, kas noteikta izmantojot tirgus salīdzināmo darījumu pieeju.

###### **20.11.2019.**

**5) Jautājums:** Lūgums iesniegt informāciju par zaudējumiem, kādi bijuši pieteikti apdrošinātājam pēdējo 5 (piecu) gadu laika periodā.

**Atbilde:** Zaudējumu statistika par apdrošināšanas gadījumiem pēdējo 5 gadu laikā - kad notika zaudējums (datums), kāds bija zaudējuma iemesls (īss apraksts), informācija par cietušo objektu (adrese), kāds bija zaudējuma apmērs (summa):

1. 2019.gada 6.jūnijā ugunsgrēks Liepājā, Ģenerāļa Baloža ielā 35. Izdega angārs-noliktava. Apdrošināšanas atlīdzība 7 252.95 EUR;
2. 2017.gada 5.novembrī ceļu satiksmes negadījuma rezultātā bojāti vārti īpašumam Jūrmalā, Dubultu prosp. 121. Apdrošināšanas atlīdzība 404.84 EUR;
3. 2017.gada 27.jūlijā mācību korpusa ēkā Rīgā, Lomonosova ielā 1 k-3 notika ūdens noplūde. Apdrošināšanas atlīdzība 5 807,61 EUR;
4. 2017.gada 14.jūnijā tika izsisti logu stikli darbnīcas ēkai Rīgā, Viskaļu ielā 38. Apdrošināšanas atlīdzība 624,86 EUR;
5. 2016.gada 17.februārī ugunsgrēks Valmierā, Beātes ielā 60. Bojāta ēkas fasāde, paceļamie vārti un telpas iekšpuses krāsojums. Apdrošināšanas atlīdzība 3 092,44 EUR;
6. 2015.gada 28.oktobrī nodega šķūnis Rīgā, Jāņavārtu ielā 3. Atlīdzības pieteikums par apdrošinātajam objektam nodarītajiem zaudējumiem netika pieteikts;
7. 2015.gada 7.augustā Rīgā, Pērnavas ielā 70 ēkai izdega jumts. Apdrošināšanas atlīdzības izmaksa atteikta;
8. 2015.gada 12.jūlijā izcēlās ugunsgrēks Jūrmalā, Rīgas ielā 41. Apdrošināšanas atlīdzība 1 200 EUR;
9. 2015.gada 8.jūlijā izcēlās ugunsgrēks Rīgā, Jāņavārtu ielā 3. Apdrošināšanas atlīdzība 7 333,71 EUR.